text: Dødsulykke på landevej
  26 januar 2019 kl. 09.17
  Tingvejen er genåbnet. En person er død efter sammenstød, formentligt på grund af glat føre.
   
  Opdateret: Politiet oplyser, at den afdøde er en 69-årig kvinde fra Haderslev. De pårørende er underrettet.  Den anden part i ulykken  - en 64 årig kvinde fra lokalområdet - viser sig at være mere skadet end først antaget. Hun er i løbet af lørdagen overført til OUH i Odensen, og vagtchef Bjørn Pedersen fra Syd- og Sønderjyllands Politi oplyser til TV SYD, at kvinden, var i livsfare, men at hun lørdag aften nu meldes uden for livsfare. 
  Opdateret: Kl. 11.20 er Tingvejen genåbnet for trafik efter at have været afspærret siden dødsulykken. 
  En person af død efter at to biler lørdag ved ca. 8.20-tiden kørte frontalt sammen på Tingvejen mellem Esbjerg og Grindsted formentligt på grund af glat føre. Det oplyser Syd- og Sønderjyllands Politi på Twitter. En anden person er bragt på hospitalet med lettere skader.
  Færdselsuheld på Tingvejen: 2 modkørende biler stødt frontalt sammen - formentligt grundet glat føre. Føreren af den ene bil er afgået ved døden mens den anden part er bragt til sygehus med mindre skader. De pårørende er underrettet. Vejen er spærret ca. 1 time endnu #politidk
  
  